Rolf Køste

Rolf Andreas Køste (1929–2016) var ordfører i Røros for Arbeiderpartiet fra 1972 til 1973. Han var ansatt i Televerket i 50 år, og fra 1947 til 1966 deltok han i gjenreisningen av Finnmark. I den tiden var han også varaordfører og deretter ordfører (1962–) i Gamvik. I alt hadde han 10 perioder i ulike kommunestyrer rundt om i landet.

Etter at han hadde vært i Finnmark, arbeidet Køste med teleutbygging i Røros, deretter i Sogn og Fjordane før han kom som telesjef til Kongsvinger, hvor han bodde frem til sin død. Fra 1992 deltok han i oppbyggingen av Norsk Telemuseum. Han var æresmedlem i Det norske Arbeiderparti, han var også Paul Harris Fellow. Rolf Køste ble i 1994 tildelt Kongens fortjenstmedalje i sølv.

 Bibliografi 
 En søring nordpå (Norsk Telemuseum) ISBN 9788291335261

 Referanser 

 Kilder 

 Omtale i Aftenposten (12. januar 2009), seksjon Kultur, s. 14.

Kategori:Ordførere i Røros
Kategori:Ordførere i Gamvik
Kategori:Ap-ordførere i Sør-Trøndelag
Kategori:Ap-ordførere i Finnmark
Kategori:Kongens fortjenstmedalje i sølv
Kategori:Paul Harris Fellow
Kategori:Personer fra Kongsvinger kommune